
AJUNTAMENT DE
Vilanovai la Geltru





SESSIÓ ORDINÀRIA DEL PLE DE L’AJUNTAMENT 

DE 12 De SETEMBRE DE 2011

Acta núm. 8
Assistents: 




      NEUS LLOVERAS I MASSANA
GERARD MARTÍ FIGUERAS I ALBÀ

ARIADNA LLORENS I GARCÍA

GLÒRIA GARCÍA I PRIETO

MIQUEL ÀNGEL GARGALLO SERRANO

JAUME MUNNÉ I MUNNÉ

FRANCESC XAVIER SÁNCHEZ VERA

MARIA JOSEP RIBA HUGUET

JOAN GIRIBET DE SEBASTIÁN

JOAN IGNASI ELENA GARCÍA

JUAN LUIS RUIZ LÓPEZ

ORIOL ESCALAS NOLLA

JOAN MARTORELL MASÓ

CLÀUDIA DURAN MAS

XAVIER CARBONELL CIRAUQUI

GERARD LLOBET SÁNCHEZ

SANTIAGO RODRÍGUEZ SERRA

CARMEN MARÍA RODRÍGUEZ MARTÍNEZ

FRANCISCO ÁLVAREZ MARÍN

QUIM ARRUFAT IBÁÑEZ

MARC FONT I RIMBAU

MARTA RIUS GALLART

IOLANDA SÁNCHEZ ALCARAZ

MANEL CLAVER ROSO

ORDRE DEL DIA

  1.
Aprovació, si escau, dels esborranys de les actes de les sessions de 4 de juliol (extraordinària) i 25 de juliol (ordinària) de 2011.


ALCALDIA-PRESIDÈNCIA

    2.
Presa de possessió del Sr. GERARD LLOBET SÁNCHEZ com a regidor d’aquest Ajuntament.


SERVEIS A LES PERSONES

    3.
Sol·licitud línia de finançament ICO.


SOCIETAT DEL CONEIXEMENT I SERVEIS PERSONALS SECTORIALS

    4.
Designació de representants municipals als Consells Escolars dels centres educatius.

    5.
Designació de representants al Consell Rector de l'IMET.


SERVEIS A LA CIUTAT I PARTICIPACIÓ

    6.
Suport a la campanya d’emergència en resposta als efectes de la crisi humanitària als països del Corn d’Àfrica.


MOCIONS

    7.
Moció del PP sobre la senyalització viària.

    8.
Moció del PP referent als equipaments públics d’estudi a la ciutat.

    9.
Moció del PP sobre les taxes a aplicar a les noves activitats.

  10.
Moció d’ICV sobre la Renda Mínima d’Inserció.

  11.
Moció d’ICV sobre la necessitat d’una nova escola bressol municipal.

  12.
Moció de la CUP contra la centralitat dels símbols monàrquics al Ple de l’Ajuntament.

  13.
Moció de la CUP per a la convocatòria d’una audiència pública sobre l’estat de comptes i caixa de l’Ajuntament de Vilanova i la Geltrú.

  14.
Moció de la CUP per la millora de la programació del cinema Bosc.

  15.
Moció del PSC per reduir l’impacte de la retallada econòmica en les famílies que tenen fills en llars d’infants i escoles de música.

  16.
Moció del PSC sobre el servei públic d’autobusos urbans.

  17.
Moció en suport a l’escola catalana.

  18.
Moció del PSC, CUP i ICV de disconformitat sobre certes maneres d’actuar del govern municipal.




PREGUNTES

  19.
Preguntes del grup municipal del PP:

· Sobre el pagament de les obres de construcció de l’IES de la Sínia de les Vaques.

· Sobre la nova concessió de recollida d’escombraries i neteja viària.

  20.
Pregunta del grup municipal d’ICV:

· En quin estat de tramitació administrativa es troben: 





- Catàleg de masies i cases rurals,





- Carta de Color de nucli històric i 





- Pla de Patrimoni


PRECS

    1.
Aprovació, si escau, dels esborranys de les actes de les sessions de 4 de juliol (extraordinària) i 25 de juliol (ordinària) de 2011.
S’aproven les actes corresponents a les sessions plenàries de 4 i 25 de juliol de 2011.

    2.
ALCALDIA-PRESIDÈNCIA. Presa de possessió del Sr. GERARD LLOBET SÁNCHEZ com a regidor d’aquest Ajuntament.
El Sr. GERARD LLOBET SÁNCHEZ promet el càrrec i, per tant, pren possessió com a regidor d’aquest Ajuntament, en substitució de la Sra. ISABEL PLA GONZÁLEZ.
    3.
SERVEIS A LES PERSONES. Sol·licitud línia de finançament ICO.
S’acorda:

“PRIMER. Sol·licitar a l’Institut de Crèdit Oficial (ICO) la contractació d’una línia de finançament a l’empara del que preveu el Reial Decret Llei 8/2011, d’1 de juliol, segons les condicions següents:

· Import : 2.800.448,95 euros

· Modalitat : Préstec 

· Tipus d’interès màxim : Fix  6,5%

· Termini màxim : 3 anys. 

· Amortització i carència: Sense carència, amb liquidació anual i amortització pel mètode d’anualitat constant.

· Comissions : Sense comissions.

· Garantia : 25 % de la Participació en els Tributs de l’Estat anual.

SEGON. Aprovar la relació d’obligacions que s’adjunta i forma part del present acord, que seran objecte de finançament amb l’operació sol·licitada. La relació inclou deutes amb autònoms i petites i mitjanes empreses, considerant bàsicament l’antiguitat de les factures.

TERCER. D’acord amb la informació subministrada per l’ICO, contractar l’operació financera amb alguna de les entitats de crèdit següents: Banco Cooperativo, Banco Popular, Banesto, Bankia, BBVA, La Caixa i Banco Santander, 

QUART. Facultar l’alcaldessa per tal de formalitzar els documents necessaris a fi de  portar a terme el present acord.”
4.
SOCIETAT DEL CONEIXEMENT I SERVEIS PERSONALS SECTORIALS. Designació de representants municipals als Consells Escolars dels centres educatius.
“PRIMER. S’acorda nomenar com a representants municipals a diversos consells escolars, a les persones següents, segons consta a l’Annex I de la present proposta.

SEGON. S’acorda nomenar com a representants municipals a diversos consells de participació de les llars públiques de Vilanova i la Geltrú, a les persones següents, segons consta a l’Annex II de la present proposta.

TERCER. Aquest acord deixa sense efecte l’anterior del Ple d’1 d’octubre de 2007. “

ANNEX I

	Centre educatiu
	Titular
	Suplent

	Escola L’Aragai
	Sra. Ariadna Llorens García
	Sr. Álvaro Molinuevo Alonso

	Escola L’Arjau
	Sr. Francesc Xavier Sánchez Vera
	Sra. Elvira González Bort

	Escola Canigó
	Sr. Joan Giribet de Sebastian
	Sra. Montse Prats Navarro

	Escola Cossetània
	Sr. Gerard Figueras Albà
	Sr. Salvador Baig Torras

	Escola Ítaca
	Sr. Miquel Àngel Gargallo Serrano
	Sra. Montse Prats Navarro

	Escola La Ginesta
	Sra. Glòria Garcia Prieto
	Sr. Carles Soler Esteve

	Escola Llebetx
	Sr. Joan Giribet de Sebastian
	Sra. Blanca Borbonés Lloveras

	Escola El Margalló
	Sr. Jaume Munné Munné
	Sr. Francesc Lázaro Rafael

	Escola Pasífae
	Sra. Ariadna Llorens García
	Sr. Abel Lleó Vaqué

	Escola Pompeu Fabra
	Sra. Ariadna Llorens García
	Sr. Francesc Lázaro Rafael

	Escola Sant Jordi
	Sra. Glòria Garcia Prieto
	Sr. Francesc Lázaro Rafael

	Escola Volerany
	Sra. Ariadna Llorens García
	Sra. Virginia Sánchez Blanco

	Institut Baix a Mar
	Sr. Francesc Xavier Sánchez Vera
	Sra. Montse Prats Navarro

	Institut Dolors Mallafré
	Sra. Maria Josep Riba Huguet
	Sr. Francesc Lázaro Rafael

	Institut F.X. Lluch i Rafecas
	Sr. Jaume Munné Munné
	Sra. Lourdes Lalaguna Raventós

	Institut Manuel de Cabanyes
	Sr. Joan Giribet de Sebastian
	Sra. Lourdes Lalaguna Raventós

	Institut Joaquim Mir
	Sra. Ariadna Llorens García
	Sr. Álvaro Molinuevo Alonso

	Escola d’Adults Teresa Mañé
	Sr. Jaume Munné Munné
	Sra. Mireia Coll Rovira

	Escola Municipal d’Art i Disseny
	Sra. Maria Josep Riba Huguet
	Sra. Mercè Duran Esteve

	Esc. i Cons. Mpal. Música M. Montserrat
	Sra. Maria Josep Riba Huguet
	Sra. Mercè Duran Esteve

	Escola Oficial d’Idiomes
	Sr. Gerard Figueras Albà
	Sra. Elvira González Bort

	Escola El Cim
	Sra. Glòria Garcia Prieto
	Sra. Mireia Coll Rovira

	Escola Divina Providència
	Sra. Maria Josep Riba Huguet
	Sra. Lourdes Lalaguna Raventós

	Escola Santa Teresa de Jesús
	Sr. Gerard Figueras Albà
	Sr. Salvador Baig Torras

	Escola Sant Bonaventura
	Sr. Jaume Munné Munné
	Sra. Núria Fonoll Mallofré

	Escola Pia
	Sra. Ariadna Llorens García
	Sra. Núria Fonoll Mallofré

	Escola La Pau
	Sr. Miquel Àngel Gargallo Serrano
	Sra. Núria Fonoll Mallofré


ANNEX II
	Centre educatiu
	Titular
	Suplent

	Llar d’infants La Baldufa
	Sr. Miquel Àngel Gargallo Serrano
	Sr. Francesc Lázaro Rafael


	Llar d’infants L’Escateret
	Sra. Ariadna Llorens García
	Sra. Núria Fonoll Mallofré

	Llar d’infants El Drac
	Sr. Gerard Figueras Albà
	Sra. Núria Fonoll Mallofré

	Llar d’infants El Gavot
	Sr. Francesc Xavier Sánchez Vera
	Sr. Francesc Lázaro Rafael


   5.
SOCIETAT DEL CONEIXEMENT I SERVEIS PERSONALS SECTORIALS.  Designació de representants al Consell Rector de l'IMET.
“PRIMER. Determinar el nombre de representants municipals al Consell Rector de l’Institut Municipal d’Educació i Treball, que són:

NEUS LLOVERAS I MASSANA

ARIADNA LLORENS I GARCÍA

MIQUEL ÀNGEL GARGALLO SERRANO

GERARD FIGUERAS I ALBÀ

MARIA JOSEP RIBA HUGUET

SUSANA SANAHUJES I BARS

JOSEP MARIA RAVENTÓS CAÑAS

OLGA VILLA LÓPEZ

JOAN MARTORELL MASÓ

CARLOS REMACHA LÓPEZ

NÚRIA PORTÍ FREIXAS

MANEL CLAVER ROSO

SEGON. Determinar les entitats que tenen representació i el nombre de representants al Consell Rector de l’Institut Municipal d’Educació i Treball, que són:

	DIRECCIÓ DEL SOC– GENERALITAT DE CATALUNYA
	(1)

	COORDINADOR ÀREA DESENV. ECONÒMIC, DIPUTACIÓ DE BARCELONA
	(1)

	SERVEIS TERRITORIALS - DEPT. D’ENSENYAMENT GENERALITAT DE CATALUNYA
	(1)

	UGT
	(1)

	CCOO
	(1)

	ADEG
	(1)

	UNIVERSITAT POLITÈCNICA DE CATALUNYA
	(1)

	DIRECTORS/ES SECTOR PÚBLIC DE PRIMÀRIA
	(1)

	DIRECTORS/ES SECTOR PÚBLIC DE SECUNDÀRIA
	(1)

	DIRECTORS/ES  LLARS D’INFANTS
	(1)

	DIRECTORS/ES  DEL SECTOR CONCERTAT
	(1)

	PARES I MARES DEL CONSELL ESCOLAR MUNICIPAL
	(1)


    6.
SERVEIS A LA CIUTAT I PARTICIPACIÓ. Suport a la campanya d’emergència en resposta als efectes de la crisi humanitària als països del Corn d’Àfrica.
Es dóna compte al Ple de l’Ajuntament de l’acord de la Junta de Govern Local del dia 2 d’agost  de 2011, que literalment diu:

“PRIMER. Donar suport a la campanya d’emergència iniciada pel Fons Català de Cooperació al Desenvolupament  en resposta ALS EFECTES DE LA CRISI HUMANITÀRIA ALS PAÏSOS DEL CORN D’ÀFRICA. 

SEGON. Destinar-hi la quantitat de 3.000 euros. Aquest pagament anirà a càrrec de la partida 07 169 48000 de Cooperació.

TERCER. Facultar l’alcaldessa i la regidora de Cooperació perquè signin tots els documents que se’n puguin derivar.”

   7.
Moció del PP sobre la senyalització viària.
S’acorda:

“PRIMER. Instar l’equip de Govern Municipal a encomanar una revisió del sistema de senyalització viaria tant horitzontal com vertical de tota la ciutat.

SEGON. Programar la reparació d’aquells punts que s’hagin detectat perillosos.
TERCER. Programar la il·luminació dels passos de vianants que puguin ser considerats com a perillosos.”

   8.
Moció del PP referent als equipaments públics d’estudi a la ciutat.
S’acorda:

“Instar l’equip de govern municipal a ordenar i programar la disponibilitat dels diferents equipaments de la ciutat que poden ser emprats com a aules d’estudis, especialment durant els períodes d’exàmens: gener, maig, juny, juliol i inicis de setembre, en funció dels resultats de l’estudi exhaustiu de les necessitats reals del servei.”

   9.
Moció del PP sobre les taxes a aplicar a les noves activitats.

Es desestima la moció.

10.
Moció d’ICV sobre la Renda Mínima d’Inserció.

S’acorda:

“PRIMER. Fer arribar a la Conselleria de Benestar i Família i a la Conselleria d’Empresa i Ocupació el malestar i el rebuig de l’Ajuntament de Vilanova i la Geltrú a les seves darreres decisions amb relació al PIRMI per entendre que suposen un menysteniment al món local, als i les tècniques dels Serveis Socials Bàsics i a les moltes persones que participen del PIRMI, així com un retrocés en les línies de treball que ajuden a afavorir la igualtat d’oportunitats i els drets a tota la ciutadania.
SEGON. Demanar al Govern de la Generalitat que procedeixi a fer el pagament urgent a aquelles persones que encara avui no han rebut la seva prestació tot i complir amb els requisits vigents del PIRMI i que el sistema de pagament de la RMI sigui sempre per transferència bancària. 

TERCER. Demanar al Govern de la Generalitat la suspensió del Decret de Desplegament de la Llei de la Renda Mínima d’Inserció fins a poder arribar a una proposta de major consens amb el Món Local, els Grups Parlamentaris, els Agents Socials, el Tercer Sector Social, els Col·legis Professionals i la ciutadania en general.

QUART. Manifestar al Govern de la Generalitat de Catalunya la voluntat de l’Ajuntament de Vilanova i la Geltrú de participar del debat per la reforma del Programa Interdepartamental de la Renda Mínima d’Inserció i per l’impuls d’un nou Pla contra la Pobresa a Catalunya.
CINQUÈ. Demanar a la Conselleria de Benestar i Família i a la Conselleria d’Empresa i Ocupació el nombre de recursos adequat per reforçar els Serveis Socials Bàsics i que aquests puguin fer un millor seguiment de les persones participants al PIRMI, així com un major nombre de serveis i recursos de formació i orientació laboral.

SISÈ. Traslladar aquests acords al Govern de la Generalitat de Catalunya, als Grups Parlamentaris del Parlament de Catalunya, a la FMC, a l’AMC, als agents socials, al Col·legi Professional d’Educadors i Educadores Socials, al Col·legi de Diplomats en Treball Social i Assistents Socials de Catalunya i a la Taula del Tercer Sector Social.

SETÈ. Reclamar que l’Estat prengui mesures per mantenir les prestacions d’aturats de llarga durada i evitar que aquests entrin a formar part del programa del PIRMI.”
 11.
Moció d’ICV sobre la necessitat d’una nova escola bressol municipal.

S’acorda:

“Instar el govern municipal a iniciar els treballs de planificació i projecció d’una nova llar d’infants pública a la ciutat, segons el resultat d’estudiar les possibles vies de finançament a curt, mitjà i llarg termini.”
  12.
Moció de la CUP contra la centralitat dels símbols monàrquics al Ple de l’Ajuntament.

Es deixa sobre la taula.
13.
Moció de la CUP per a la convocatòria d’una audiència pública sobre l’estat de comptes i caixa de l’Ajuntament de Vilanova i la Geltrú.

S’acorda:

“PRIMER. Que l’Ajuntament convoqui, en el termini màxim de dos mesos, una Audiència Pública, amb les condicions que estableix el ROM pel que fa a l’espai, la publicitat i l’accessibilitat, amb l’objecte d’explicar l’estat de comptes de l’Ajuntament i les propostes generals de redreçament d’aquest.

SEGON. Que l’Audiència Pública habiliti espai per a la resposta i l’explicació de l’anterior equip de govern i la intervenció, si s’escau, de la resta de grups municipals.

TERCER. Que l’Audiència Pública deixi espai suficient per a un nombre mínim d’intervencions des del públic, i que aquestes paraules es donin seguint un criteri clar i públic, de consens entre els grups municipals d’aquest Ajuntament.”

14.
Moció de la CUP per la millora de la programació del cinema Bosc.

S’acorda:

“PRIMER. Treballar, dins la Comissió Informativa que inclou la Regidoria de Cultura, una proposta de noves formes més participatives a l’hora d’establir la programació del cinema municipal.
SEGON. Prioritzar el visionat de pel·lícules subtitulades o doblades al català.

TERCER. Instar els responsables del cinema Bosc a prendre les mesures necessàries per obtenir material cinematogràfic fora del circuit comercial.

QUART. Publicitar aquests acords amb els mitjans que estiguin a l’abast de l’Ajuntament per fer-los arribar a la ciutadania.”
 15.
Moció del PSC per reduir l’impacte de la retallada econòmica en les famílies que tenen fills en llars d’infants i escoles de música.

S’acorda:
“PRIMER. Mostrar el nostre malestar al Govern de CiU a la Generalitat per la reducció pressupostaria proposada per a les llars d’infants i les escoles de música, que es reduirà enguany un 11% i un 23% per alumne, ja que molt probablement la diferència repercutirà en les famílies i la qualitat del servei, i mostrar el nostre rebuig a les formes com s’ha pres aquesta decisió sense haver tingut en compte les observacions que han fet arribar el món municipalista en el sentit d’alertar de les conseqüències que tindria per als ajuntaments aplicar la mesura i fer arribar aquest malestar a la consellera d’Ensenyament i al President de la Generalitat. 

SEGON. Que, davant la immediatesa de l’aplicació d’aquesta mesura, el govern municipal faci front aquest curs a la diferència econòmica que es planteja, si es dóna el cas,  per tal que les famílies no hagin d’assumir en solitari l’esforç econòmic que aquesta retallada suposa.

TERCER. Que el govern municipal es comprometi a mantenir la qualitat dels serveis educatius en aquests centres, buscant solucions imaginatives que ajudin a reduir pressupostos sense reduir serveis tant a les llars d’infants municipals com a l’escola municipal Mestre Montserrat.”

 16.
Moció del PSC sobre el servei públic d’autobusos urbans.

S’acorda:

“PRIMER. Demanar al govern municipal que en el termini de dos mesos expliqui en comissió informativa quin és el seu capteniment en relació al servei de bus urbà a la nostra ciutat.  

SEGON. Que en la futura negociació pressupostària es prioritzi la partida del bus urbà per, com a mínim, retornar als nivells de cobertura i servei de maig de 2011.”
 17.
Moció en suport a l’escola catalana.

S’acorda:

“PRIMER. Manifestar el rebuig a les sentències del Tribunal Suprem espanyol, que posen en perill el sistema d’immersió lingüística als centres educatius de Catalunya.

SEGON. Manifestar el suport al model d’escola catalana en llengua i continguts, així com a tota la comunitat educativa, per tal que continuï aplicant-lo en el dia a dia, sense atendre aquestes sentències ni altres similars que les puguin seguir.

TERCER. Instar el Parlament de Catalunya a manifestar el seu desacord amb aquestes sentències i instar el Govern català a complir el que diu la Llei d’Educació de Catalunya, pel que fa a la llengua vehicular i l’aprenentatge en l’ensenyament.

QUART. Fer saber aquests acords al Tribunal Suprem espanyol, als governs català i espanyol i als grups parlamentaris del Parlament de Catalunya, del Congrés dels Diputats i del Senat espanyol.”
  18.
Moció del PSC, CUP i ICV de disconformitat sobre certes maneres d’actuar del govern municipal.
S’acorda:

“PRIMER. Manifestar la disconformitat amb què es realitzés la roda de premsa del dia 31 d’agost sense que se n’informés ni als grups de l’oposició, ni als representants dels treballadors municipals.

SEGON. Manifestar la disconformitat amb què el govern municipal no plantegés una reunió amb tots els grups amb representació per tal de contrastar i poder debatre els diferents anàlisis sobre la situació financera i de tresoreria de l’Ajuntament.

TERCER. Manifestar la disconformitat amb que el govern hagi informat als treballadors municipals i als seus representants del suposat estat de les finances de l’ajuntament a través dels mitjans de comunicació.

QUART. Instar l’equip de govern a que a partir d’ara les converses amb la resta de grups municipals es facin amb la participació de tots i no de forma bilateral.”

Aquest és l’extracte dels acords adoptats en la sessió expressada a l’encapçalament, la qual cosa certifico.

El secretari acctal.

Josep Gomariz Meseguer

